Opptak av simultanteksting
Banksystemet er sikkert, forsikrer president Biden i en tale til nasjonen.
Men bankkollaps i USA skaper uro i hele verden.
Folk kan kjenne seg trygge på bankane. Pengane dykkar er der når de treng dei.
Velkommen til Dagsrevyen, der vi straks skal få vite hvordan uroen påvirker oss i Norge.
I tillegg har vi mer om dette:
Eirik Jensen stemplet som soningsudyktig.
Den tidligere politilederen løslates midlertidig selv om dommen på 21 år ikke er ferdigsonet.
Politiet fant flere kniver på T-banen der en 16-åring ble knivstukket i helgen.
Folk er bekymret over utviklingen.
Snøvær førte til busskaos i Oslo.
Flere trafikkulykker på Østlandet, og vogntog sperret E6.
Bankkollapsene i USA sender sjokkbølger gjennom finansmarkedene verden over.
I Norge falt hovedindeksen på Oslo Børs kraftig, og endte ned 2,59 prosent, -
- den kraftigste nedgangen siden september.
Også de største Europa-børsene har vært preget av bankuroen i USA.
Myndighetene har tatt flere grep og vil berolige med at banksystemet er sikkert.
Men i dag er det kraftig kursfall i flere banker.
Applaus på Wall Street i dag tidleg, men ikkje for bankaksjane, -
- som stupte då New York-børsen opna.
Fredag gjekk Silicon Valley Bank tom for pengar og stengde.
I går kveld skjedde det same med Signature Bank. I dag kom kundane til stengde dører.
Eg kjem for å sjå om eg må avslutte kontoane mine.
-Er du bekymra? -Det bør vi alle vere.
Presidenten var raskt ute for å roe bankundar og næringsliv.
Etter at regjeringa raskt har gripe inn dei siste dagane, -
- kan folk kjenne seg trygge på bankane. Pengane dykkar er der når de treng dei.
Små føretak i heile landet som har pengar i desse bankane, -
- vil kunne betale ut løner og betale rekningar.
Pilene peika nedover då Frankfurt-børsen opna i dag. Raude tal over heile Europa.
Marknadane er urolege. Kollapsen til Silicon Valley Bank er merkbar.
Og omstenda rundt innskotsforsikringa gjer tilhøva her usikre.
I USA vil presidenten no stramme inn reglane for bankane.
Eg vil be Kongressen og kontrollorgana skjerpe reglane for å minske risikoen -
- for ein slik bankkollaps, og for å verge arbeidsmarknaden og småføretaka.
Eg håper banken blir kjøpt av ein annan bank, så eg kan behalde kontoane mine her.
Men er det nokon tvil, vil eg tømme kontoane og flytte til ein annan bank.
Cecilie Langum Becker, det er dramatisk. Hva er amerikanerne redde for?
Man er redde for at man skal oppdage at problemet fins i flere banker.
Hvordan står det egentlig til i banken, og spesielt de største?
Om man finner ut at det har skjedd flere steder, er man redd for spredning.
Da blir det vanskelig å låne penger i USA, enten du er privatperson eller bedrift.
Da stopper alt, og det vil hemme veksten og spre seg til verden.
Derfor er det kraftige reaksjoner på børsen.
Hva om de finner ut at de har kontroll, kan det gå over?
Mange peker på at det er to ganske små banker som har gjort sære ting.
Så kanskje er det bare isolert til disse bankene.
Myndighetene har vært tidlig ute og laget en slags branngate -
- for å hindre spredning. Man har garantert for innskudd -
- for å hindre at folk løper til banken for å ta ut penger. Det er den store frykten.
De har gjort litt som vi gjorde under finanskrisen i 2008.
Amerikanske myndigheter har lånt banker gullkortet sitt, -
- som skaper sikkerhet.
Hovedårsaken er kraftige rentehevinginger fra USAs sentralbank.
Vi skal høre sjeføkonom Marius Hov i handelsbanken:
Dette illustrerer at rentene begynner å bite litt mer enn man hadde tenkt.
Rent grunnleggende skaper det tvil om hvor mye mer rentene skal settes opp.
Hva har det å si for Norges Bank?
Renteforventningene her trekkes også kraftig ned.
Med så stort fall i forventningene i USA og andre store sentralbanker, -
- trekker det utsiktene ned her hjemme også.
Det er lavere renteoppgang enn venta. Det er godt nytt for alle med høyt boliglån?
Jeg tror mange i dag pustet lettet ut.
Dette tar mye av presset av Norges Bank, når det ser ut til at de ikke skal heve -
- like mye i USA. Da trenger man det kanskje ikke her hjemme heller.
Men er dette bare isolert til få banker i USA, ligger de samme problemene der.
Både i USA og Norge. Vi har høy prisvekst, og det er lav arbeidsledighet.
Det er høyt press i økonomien, og kronekursen er svak.
Dette kan snu tilbake like raskt som det snudde i dag.
Vi følger med, takk til deg.
Narkotika- og korrupsjonsdømte Eirik Jensen er midlertidig løslatt fra fengsel pga. helsen.
Den tidligere politilederen ble hentet i Kongsvinger fengsel av samboeren -
- for en halvtime siden etter å ha blitt kjent soningsudyktig.
Jensen har sittet fengslet siden dommen mot ham falt i Borgarting lagmannsrett i 2020.
Han løslates i første omgang i seks måneder.
Jensens helsesituasjon er blitt slik det siste halvåret at det er uforsvarlig å sitte i fengsel.
Vi har hatt mange møter med kriminalomsorgen og psykiatere.
De er enige om løslatelse.
Hvordan er hans tilstand nå?
Han skal oppholde seg hjemme og ellers restiturere seg best mulig.
Han er erklært soningsudyktig, som er ved- varende, men man vurderer igjen om 6 md.
Er et halvt år nok?
I utgangspunktet er det dette en vedvarende tilstand.
Kriminalomsorgen skal vurdere på nytt hvert halve år i slike saker, også denne.
Nå får han tid til å komme seg og se på gjenopptakelsen av straffesaken.
Så ser vi om det bedrer tilstanden.
Krimreporter Runar Henriksen Jørstad.
Hva vet vi om bakgrunnen for at Jensen løslates midlertidig?
Det er fordi han er i for dårlig helsetilstand.
Samboeren sier han er svært redusert fysisk og psykisk.
De har jobbet med dette i over et år, å få ham ut av fengsel.
Hun sier hun har vært bekymret, og at de har et halvt år på å få ham på beina.
Hvor ofte skjer det at en som er dømt til 21 års fengsel, løslates midlertidig pga. helsen?
Det er svært uvanlig. Det hender at dette skjer i noen få saker.
Det går på den allmenne rettsoppfatningen.
Det er svært strenge vilkår for at dette skal skje.
Etter 6 md. kan han søke om forlenging og benådning.
Om han ikke får benådning, er det en ny ordning for de som ikke er soningsdyktige -
- over lang tid. De kan søke om å sone resten av straffen med fotlenke hjemme.
Vi hørte fra samboeren tidligere:
Han sa at han ønska at jeg skulle hente han, og at han er veldig glad og letta for utfallet.
Og at kriminalomsorgen har tatt en riktig avgjørelse. Det er vi enige i.
-Hvor bekymra har du vært for ham? -Veldig.
Han er så redusert og så kjørt.
-Hva skal dere gjøre når dere drar herfra? -Da skal vi kjøre hjem.
Så skal vi prøve å få mest mulig ro, og få Eirik på beina så fort som mulig.
Det er det jeg tenker jeg kan bidra med.
-Hvordan vil du beskrive formen hans? -Dårlig. Veldig redusert fysisk og psykisk.
De samiske aktivistene fikk ikke løsningen de krever -
- da olje- og energiministeren møtte på Stortinget for en redegjørelse i Fosen-saken.
For selv om Terje Aasland ikke utelukker riving av vindturbiner, -
- sa han i dag at det ikke er rettslig grunnlag for å fjerne dem nå.
Ella Marie Hætta Isaksen og aktivistene med et kritisk blikk på redegjørelsen i Stortinget.
Klare for nye aksjoner hvis det drøyer med løsning.
-Er vi det? -Ja, og det har vi sagt fra starten av.
Hvis det går mye lenger tid, er vi klare til å aksjonere på nytt.
Det er ikke rettslig grunnlag for å rive vindturbinene på Fosen nå, -
- sier olje- og energiministeren, men utelukker ikke at noen må bort.
Jeg vil ikke utelukke noen løsning nå.
Jeg vil bare ta mitt ansvar for at vi får tilstrekkelig kunnskap, så vi kommer videre.
De fikk ikke en løsning i dag, men nå starter regjeringen å hente inn ny kunnskap.
-Hva lurer dere på? -Det er flere ting en trenger ny kunnskap om.
Det er også utredninger fra etter 2013, som er viktige å ta med.
Det er ikke sånn at regjeringen kan utrede seg bort fra høyesterettsdommen.
Den er klinkende klar. Det pågår et menneskerettighetsbrudd på Fosen hver dag.
Frp er tydelig på at vi forventer at regjeringen respekterer høyesterettsdommen.
Aksjonslederen går ikke med på at hensynet til kraftmangel skal virke inn på en løsning.
Staten som konsesjonsgiver og utbygger har tatt risikoen med -
- å investere i så enorme vindkraftanlegg før saken er avklart i rettssystemet.
Da må staten ta den kostnaden.
Stjernene glitra i Hollywood i natt.
Litt senere skal vi se hvem som fikk med seg oscarstatuettene hjem.
Politiet i Oslo beslagla flere kniver på stedet -
- der en 16 år gammel gutt ble knivstukket og hardt skadet lørdag kveld.
De fire som er siktet for drapsforsøk, ble i dag varetektsfengslet i fire uker.
Det siste halve året har det vært minst seks knivstikkinger i Oslo sentrum.
Felles for angrepene er at det er brukt kniv på offentlige steder.
16-åringen som ble angrepet på Tøyen, skal ikke ha noen relasjon til de siktede.
Det gjør byrådslederen ekstra bekymret:
Tøyen T-banestasjon i Oslo i ettermiddag.
Her er folk fremdeles preget av den dramatiske knivstikkingen lørdag kveld.
Det er veldig kjedelig at det er en periode med mange sånne hendelser.
Det er forferdelig og dramatisk. Det ligger i bakhodet.
Rundt halv ni lørdag kveld ble en gutt (16) knivstukket og hardt skadd her på T-banen.
Fem personer er siktet i det politiet mener kan være tilfeldig vold.
Så langt er det ingenting som tyder på at de siktede og fornærmede har noen relasjon.
Derfor fremstår dette foreløpig som tilfeldig.
Det gjør meg urolig. Jeg har alltid sagt, med bakgrunn i tallene, -
- at det farligste er å være kriminell. At det meste er internt i kriminelle gjenger.
Hvis det er en tilfeldig forbipasserende, er det bekymringsfullt.
Fire er siktet for drapsforsøk eller medvirkning til det.
En for etterfølgende bistand. Alle nekter straffskyld.
De fire ble i dag varetektsfengslet i fire uker. Den siste siktede er nå løslatt.
Politiet forteller at de beslagla flere stikkvåpen på stedet.
Politiet har beslaglagt flere kniver på stedet.
Arbeidet i den videre etterforskningen vil være å kartlegge rollen til den enkelte siktede.
I snøværet på Tøyen er det mange som nå er urolige.
Vi er redde. Det er veldig farlig.
Jeg blir jo litt redd, jeg òg. Jeg gjør det.
Joakim Dyrdal, leder for Sentrum politistasjon, -
- hvem er disse grupperingene som står bak knivstikkingene?
Før jeg svarer på det, vil jeg gjerne si at Oslo er en trygg by, men vi er en hovedstad ...
Det skal vi komme tilbake til. Hvem er grupperingene?
Det varierer hvem som er gjerningsperson.
Det er noen miljøer og noen nettverk i disse områdene som står bak dette.
Hvorfor klarer dere ikke å få bukt med disse knivangrepene?
Oslo-politiet jobber tett opp mot miljøene sammen med kommunen og frivillige -
- for å forebygge og å hindre rekruttering. Vi jobber med tiltak inn mot disse miljøene.
Men hvorfor får dere ikke bukt med det?
Vi har sett seks angrep det siste halvåret, sit nå i helgen.
Politiet har utfordringer med å få oversikt over alle de pågående konfliktene, -
- men vi får avverget en rekke angrep og forskjellige hendelser.
Hvor farlig er det for folk flest å bevege seg i Oslo?
For folk flest er det på ingen måte farlig. Men vi er en hovedstad og storby.
Da oppstår hendelser. Men vi er raskt på stedet når det skjer.
Vi etterforsker med stor styrke og pågriper som regel gjerningspersonene.
Snøen har lava ned flere steder i dag.
Det og glatt føre har ført til flere trafikkulykker og store forsinkelser på Østlandet.
Deler av flytrafikken er også rammet.
I Oslo måtte passasjerer ta beina fatt da mange busser måtte gi opp å kjøre videre.
Og Andreas de Brito Jonassen, kan folk sette seg på bussen igjen nå?
Ja, men de må fortsatt smøre seg med noe tålmodighet.
Det er fortsatt forsinkelser i busstrafikken, men mye mindre i ettermiddagsrushet i dag.
Selskapene som kjører bussene i Oslo, -
- stanset kjøringen av sikkerhetsmessige hensyn pga. all snøen som hadde falt i dag.
Hvorfor lager snøen så store problemer for bussene?
Våt slaps gir dårlige kjøreforhold. Det blir dårlig veigrep og vannplaning.
Da er vi avhengige av godt vedlikehold, -
- men da må vedlikeholderne få slippe til.
Det er vanskelig å gjøre veiene klare når det er mye trafikk på veiene.
Er dere godt nok forberedt når et snøfall skaper så store problemer?
Vi har forsøkt å varsle på forhånd og å bemanne opp operasjonssentralen.
Men vi må prøve å samarbeide enda bedre med veimyndigheter og bymiljøetat, -
- sånn at vi kan redusere trafikken slik at bussen og andre trafikanter får kjørt.
Er det andre grep dere kan gjøre for å sikre busstrafikken når det kommer snø?
Vi må være flinke til å forberede hverandre.
Brøytemannskapene må slippe til.
Når det er veldig mange kjøretøy ute, slipper de ikke til. Da blir det problemer for alle.
Det beste er at vi lar være å reise hvis vi ikke må.
Det er altså noen forsinkelser i Oslo utover. Det er også trøbbel på noen utfartsårer.
I Oslo varsler helsebyråden omorganisering av de omstridte helsehusene.
I dag var det ny høring i bystyret.
Opposisjonen hadde kalt inn byrådsleder Raymond Johansen for å få svar.
Nok en gang høring om helsehus i rådhuset i Oslo, og igjen krever opposisjonen svar.
Sykehjemssetaten sa de først meldte om utfordringer ved helsehusene for fire år siden.
Jeg har tatt opp problemstillinger knyttet til mange situasjoner regelmessig fra 2019.
NRK og andre har fortalt om det pårørende og pasienter kaller grov omsorgssvikt -
- pga. lav bemanning, lite legetilsyn og ansatte som ikke kommer.
Nå ble byrådsleier Raymond Johansen stilt til veggs om hvor lenge han har visst om dette.
Jeg ble nok kjent med enkeltsakene 14. november i media.
-Burde du ha vært tettere på? -Jeg er tett på byrådene mine.
-Vi har et parlamentarisk system. -Men har du vært tett nok på?
Vi er det, ikke minst gjennom pandemien, -
- der vi hadde daglig kontakt for å redusere smitte og dødelighet, ikke minst blant eldre.
Der kom vi godt ut.
Det var først i november at byrådslederen ble orientert om alvoret. Det er oppsiktsvekkende.
Det er en ansvarsfraskrivelse at det ikke kom politiske føringer før 14. november i fjor.
Tøffe tak for den nye helsebyråden, som varslet omorganisering.
Jeg foreslår å omorganisere helsehusene og vil legge fram en sak om det snart.
Da får vi mer robuste, spesialiserte helsehus som kan gi et mer tilpassa tilbud.
Kvinne i 60-årene fra Sunnmøre ble bevisst- løs da sykehuset forvekslet medisinene.
Årsaken var at de to medisinglassene så svært like ut. Les sykehusets svar på nrk.no.
Amerikanske myndigheter har med makt stanset flere hundre migranter -
- som prøvde å ta seg inn i landet fra Mexico.
En gruppe fra Venezuela brøt sperringene på meksikansk side ved grensebyen El Paso.
Flyktningene var så frustrert over et nytt digitalt system for å søke asyl i USA, -
- at de isteden møtte opp på grensa ved byen Ciudad Juárez i Mexico.
Her klarte de å bryte sperringene og ta seg over brua som leder til El Paso i Texas.
Men der ble de stansa av amerikansk grensepoliti med piggtråd og betonggjerder.
En ny app fra Biden-administrasjonene skulle gjøre asylsøknader enklere.
Den har satt sinnene i kok på grensa.
Vi vil bare inn i landet for å skape en framtid for familien vår, ingenting annet!
Pave Frans feirer ti år i jobben som overhode for Den katolske kirken i dag.
Den første paven fra Latin-Amerika er 86 år gammel.
I Roma får han mye skryt for sin enkle stil og folkelige framtoning.
Jeg liker ham og det han gjør. Synd han har mange utfordringer, men jeg deler hans syn.
Våren skal være vakker i Paris, sies det. Men kanskje ikke i år.
Søppeltømmerne streiker på sjuende dagen. 5400 tonn søppel venter på å bli henta.
Turistene får en opplevelse som lukter og ser litt annerledes ut enn forventet.
Det må finnes en bedre måte enn å la søpla hope seg opp. Det løser ingenting.
Men med en selfiestick og en kjæreste er det fortsatt mulig å få romantikken til å blomstre.
Hovedsaken i Dagsrevyen i kveld er uroen på verdens børser etter bankkollapsen i USA.
President Biden varsler strengere regulering -
- og sier at folk må ha tro på at banksystemet er trygt.
Ny trener har gitt golferen Viktor Hovland bedre selvtillit.
Dermed leverte nordmannen en av sesongens beste turneringer.
I Kina ble Folkekongressen avsluttet i dag.
Landets nye statsminister møtte verden for første gang i sin nye jobb.
Li Qiang har aldri vært minister, -
- men har bygd sin politiske karriere på å hjelpe president Xi Jinping fram til makta.
Folkekongressens siste dag, utenfor Folkets store sal.
Kinas mektige leder skifter ut nesten hele sin øverste ledelse. Det styres mot storhet.
Når det gjelder ny vekst, skal ingen krefter spares.
Vi skal leve opp til vår samtid, vår historie og vårt folk.
Vår generasjon skal yte sitt for å bygge en sterk nasjon og skape nasjonal gjenfødsel.
Et håndtrykk med sin nye, utvalgte nestkommanderende.
Kinesisk, og litt internasjonal presse, venter på mannen vi vil se mye av fremover.
Kinas og Xi Jinpings nye statsminister kommer inn.
Hvem er Li Qiang, og hvor mye makt vil han få?
Li Qiang startet som arbeider på en pumpestasjon, 16 år gammel.
Nå skal han styre verdens nest største økonomi.
Fram til nå har vi fokusert på produksjonsmengde. Kvantitet.
Neste skritt blir å fokusere på kvalitet, -
- og spesielt å fremme evnen til teknologisk nyskaping.
Li Qiangs politiske karriere skjøt fart da han ble stabssjef for Xi Jinping i hjemprovinsen.
Vårt system har klare fordeler.
Den nye statsministeren vil unngå brudd med USA, hvis han får bestemme.
Kinas og USAs økonomi er tett sammenvevd. Begge tjener på den andres fremgang.
Heidi Østbø Haugen, du kjenner Kina godt.
Hvor mye makt får egentlig den nye statsministeren?
Siden Mao har det vært vanlig at statsministeren og presidenten deler makten.
Presidenten setter den ideologiske kursen.
Statsministeren tar seg av ting som skjer dag til dag.
De har ofte hatt forskjellige maktbaser i Kommunistpartiet.
Sånn trodde man det ble med forgjengeren, Li Keqiang.
Han er professor i økonomi og hadde mye erfaring.
Men han var ingen sterk statsminister, fordi Xi Jinping ikke ønsket det og satte ham til side.
Nå er det valgt en som er mye svakere, trolig fordi Xi Jinping vil konsolidere makten.
Hva kan bli konsekvensene av at det ikke er motstandere rundt presidenten?
Alle trenger å høre motforestillinger og eksperter gi råd.
Får man ikke disse rådene, fatter man gjerne beslutninger på feil grunnlag.
Det er et tegn på at Kina beveger seg i autoritær retning når alle nikker og sier ja.
Statsministeren sa i dag at han vil ha mer samarbeid med USA.
Samtidig beskylder han USA for å ville isolere Kin. Hva legger du i det?
Ja, økonomiene deres er tett sammenvevd.
USA vil begrense eksport av høyteknologi til Kina, særlig for å produsere databrikker.
De har fått med seg Japan og Nederland på dette.
I Kina fremstilles dette som at USA ikke ønsker at Kina skal utvikle seg.
Det er det mange i folket som tror på.
Kina investerer stort i militæret. Nato advarer om Kina. Er det grunn til frykt?
På Folkekongressen vedtar man budsjettene, også militærbudsjettet.
Det vokser litt mer enn andre offentlige utgifter, -
- men ikke oppsiktsvekkende mye, gitt den geopolitiske situasjonen.
Xi skal til Moskva snart, og han skal ha samtaler med Ukrainas president.
Hvilken betydning kan det få?
Møtet har vært bebudet lenge, at det skjer nå, trenger ikke bety så mye.
Det trenger ikke skyve på forholdet mellom Kina og Russland.
Kina kan ikke tvinge Russland til forhandlingsbordet.
Men det blir ikke en anledning for Kina til å si at de gir våpenstøtte, som Russland ønsker.
Xi Jinping skal også møte Zelenskyj.
Dette er først og fremst et signal fra Kina om at de går alene i sin utenrikspolitikk.
Veien inn til to isolerte bygder i Flatanger er fortsatt stengt.
Det er usikkert når den kan åpnes etter jordskredet før helgen.
En oppdrettsbåt er eneste fremkomstmiddel for de hundre innbyggerne.
Den frakter også alt av mat til folk og husdyr.
De isolerte på Utvorda og Sitter klarer seg bra selv om veien til hjemstedet er stengt.
Gjengen er på vei hjem med oppdrettsbåten som kommunen har fått låne.
Noen har handlet, andre har vært på jobb. Alt som skal bli med hjem, må bæres om bord.
Bra vi er sterke og vant til å arbeide, for det blir en del tunge løft.
Jeg skal ha med diesel- og bensinkanner. Vi får brukt musklene.
-De skal bli med båten? -Ja. Om et kvarter.
Da skal vi hjem og gjøre gårdsarbeid.
Raset har nå roet seg, men de store konsekvensene er lett å se.
Slik så det ut fredag, da jordmassene fortsatt var i bevegelse.
Raset skapte stor oppstandelse.
Vi var ikke hjemme. Vi var på Dovre og besøkte min mor.
Vi så de første bildene på Flatangernytt. Det var bare et lite ras.
Så fikk vi se de store bildene. Det var rå bilder.
Hele denne halvøya er rammet, og har ikke veiforbindelse.
I tillegg til å være isolert melkebonde jobber han i kommunen.
Før han ble med båten hjem, hadde han en viktig jobb:
Å sørge for dyrefor til alle kyrne ved fire isolerte gårder.
Vi har en utfordring rundt melkeleveringen. Mye melk er gått i sluket de siste døgnene.
De fleste måtte tømmes ut i går kveld da tankene var fulle.
En annen utfordring er å få kraftfor inn til bygda.
De har laga seg et fjell av snø.
Nå er det så fullt i byens snødeponi at det må bygges i høyden.
Gedigne anleggsmaskiner jobber på høygir -
- for å ta unna de enorme snømengdene som dumpa ned over Trondheim natt til søndag.
Vi går flere skift for å ta imot. Det er tre-fire enheter her døgnet rundt.
I hele dag har 15-20 lastebiler gått i skytteltrafikk til snødeponiet på Tiller.
Snøen fra gatene er forurensa, så det er strenge regler for hvor den kan legges.
Det er et begrensa areal som er laga for å ta vare på sigevann, slik at vi slipper utslipp.
Søndagen var heftig i Trondheim. Mange fikk seg en treningsøkt.
-Hvor mye snø tror du har kommet? -Vanskelig å si.
Det føyker så mye, alt er jo løssnø. Men det har kommet mye.
-Hvordan går det med dere? -Det går bra. Mye snø.
-Var du forberedt på dette? -Kan ikke si det.
-Hva er planen nå? -Måke snø.
Og i dag måtte mange måke snø. Rundt om i byen er det lett så se at den jobben er stor.
Når veiene er tatt, står fortauene for tur.
Jeg kjører egentlig traktor, men den stoppa lørdagen. Det gikk for hardt på utstyret.
-Hva syns dere om brøytinga av fortauet? -Bra.
-Hvor mye plass har du igjen? -Vi tåler ikke flere slike snøfall.
En ellevill actionkomedie stakk av med sju Oscar-statuetter i natt, blant annet beste film.
Den norske kortfilmen "Nattrikken" nådde ikke opp i det celebre selskapet.
Talkshowverten Jimmy Kimmel åpner showet med et stikk til fjorårets prisutdeling, -
- da Will Smith slo til fjorårets vert.
Vi har et kriseteam på plass. Skjer det noe uforutsett i kveld, -
- så gjør slik dere gjorde i fjor. Ingenting.
Årets utdeling ble historisk da skuespiller Michelle Yeoh -
- ble første asiatiske skuespiller til å få Oscar for beste kvinnelige hovedrolle.
Til alle de små guttene og jentene som ser ut som jeg, og som ser på:
Denne er et signal om håp og muligheter. Den er bevis på at man må drømme stort.
Og drømmer kan gå i oppfyllelse.
Yeoh har hovedrollen i "Everything Everywhere All at Once".
Filmen ble kveldens store vinner med sju priser, bl.a. beste film.
Det hadde ikke blitt noen film uten våre strålende skuespillere og stab.
Jamie Lee Curtis fikk sin første Oscar etter et helt liv på det store lerretet.
Mor og far ble begge nominert til Oscar i ulike kategorier.
Nå har jeg vunnet en!
Jeg må vite at jeg har gjort én ting rett i livet!
Brendan Fraser var stor filmstjerne på 90-tallet, men forsvant fra rampelyset.
I natt fikk han prisen for beste mannlige hovedrolle for filmen "The Whale".
Å, du store min. Takk til akademiet for denne.
Det ble ingen Oscar til den norske kortfilmen "Nattrikken".
Men langt hopp ga norsk suksess på Lillehammer.
131 meter, nærmere bestemt.
Da kunne endelig Silje Opseth smile etter mye motgang de siste ukene.
Et stykke ned på lista etter 1. omgang ble til seier i Raw Air-rennet -
- takket være et kjempehopp i finialen.
Et etterlengtet seiersglis for Silje Opseth.
Denne smakte veldig godt etter det jeg har vært gjennom. Den er høyt oppe på lista.
Opseth har hatt en tøff vinter med nedtur på nedtur og vraking i VM.
Hun svever forbi oss. Ganske bra høyde. Kjempebra, Silje Opseth!
Men med 131 meter i storbakken i Lillehammer -
- kunne hun takke lagvenninnene for støtten i en utfordrende tid.
Jeg hadde ikke stått på pallen her i dag uten alle de fantastiske folkene på laget.
De har vært her for meg når jeg har vært langt nede og hjulpet meg.
Jeg er takknemlig og rørt over å være en del av landslaget. Det er en strålende gjeng.
Anna Odine Strøm endte dagen i fortvilelse med en 12.-plass.
Dårlig nytt for en som jakter sammenlagtseieren i Raw Air.
Likevel kunne hun glede seg over denne blide lagvenninnen, som gikk helt til topps.
Det var veldig gledelig. Det var utrolig fint for henne. Hun har jobbet hardt og lenge for det.
De har klappa meg på skuldra og sett at jeg har slitt.
Så har de trøsta meg når jeg har trengt det, og gitt meg ros når jeg har gått i riktig retning.
Alt som betyr noe, er at man tar vare på menneskene, ikke bare prestasjonene.
Jeg er veldig glad for å være en del av denne fine gjengen.
En 3.-plass i Players Championship bekrefter at Viktor Hovland tar steg på golfbanen.
Ny trener har gitt bedre nærspillsteknikk og mer selvtillit før The Masters i april.
Golfslag som dette har ikke vært hverdagskost for Norges golf-ess.
Nå vet jeg hvor ballen går. Jeg stoler mye mer på chippingen rundt greenen.
Da er det mye lettere å være rolig.
Et trenerbytte i år har gitt bedre selvtillit, sier Hovland i et intervju med Discovery.
Det er jævla lett å være sterk mentalt når man vet hvor ballen går, og man spiller bra.
Med den svingen jeg har hatt før, og ikke hatt ordentlig bra nærspillsteknikk ...
Det er vanskelig å være god mentalt når man må "overcome" dårlig teknikk.
Det gir ny inspirasjon. Man får en ny greie å tenke på, istedenfor å gå i samme tralten.
Viktor har tilgang på alle de beste trenerne, alle vil jobbe med ham.
Han sier selv at det bare blir bedre og bedre.
Nå skal Hovland hjem til Oklahoma for å terpe på nærspillsteknikken -
- før nye storturneringer til våren. I starten av april venter prestisjetunge The Masters.
Alt trender i riktig retning. Jeg har det lange spillet til å konkurrere der.
Og nå har jeg en tenkikk rundt greenen til å stole på. Der er det en av de viktigste tingene.
Så ishockey og NHL, der Mats Zuccarello fortsetter å levere poeng for Minnesota Wild.
I nattens oppgjør mot Arizona Coyotes utligner Zucca til 1-1 -
- i en kamp Wild taper 5-4 på overtid. Dette var nordmannens 22. mål for sesongen.
Han er bare fire bak sin egen rekord på 26 mål fra 2015/2016-sesongen, -
- da for New York Rangers.
Etter en turbulent helg ble det i dag klart: BBC-profilen Gary Lineker -
- skal tilbake som programleder for populære Match of the Day.
Én helg av TV-skjermen var nok for en ord- knapp Gary Lineker, som er tilbake for BBC.
Jeg har allerede sagt det jeg vil si på Twitter.
Sier jeg mer nå, oppmuntrer det dere bare til å komme hit.
Samtidig har BBC varslet en gransking av sin sosiale medier-politikk.
Vi har blitt enige, og jeg har hatt mange samtaler med Gary, -
- om at inntil gjennomgangen er ferdig, vil Gary rette seg etter BBCs retningslinjer.
På Twitter sammenlignet Lineker britiske myndigheters asylpolitikk -
- med Tyskland på 1930-tallet.
Jeg mener det var hensiktsmessig å be Gary Lineker om å tre tilbake på det tidspunktet.
Så nullstiller vi og iverksetter det vi har blitt enige om i avtalen, og så går vi videre.
Snøværet skaper kaos på Østlandet. Hva har vi i vente de neste dagene?
Mye bedre forhold allerede i morgen.
Da kommer solen frem. Snøen er en saga blott. Men det er tett snøvær som har vært -
- på Østlandet i dag. Også rundt Ålesund har det vært tette snøbyger.
På kysten vest i Finnmark også noen snøbyger i lur i bakgrunnen.
Også i morgen. Men i sør trekker det mot Sverige, og det går mot lettere vær.
Et lavtrykk går mot Nordsjøen.
Troms og Finnmark: opphold.
Det er noen snøbyger på kysten nord i Finnmark, snø sør på vidda -
- og i indre Troms. Pent og kaldt på Spitsbergen.
I Nordland skyet vær. Sol i sørlige områder.
Snø i indre strøk i nord, så i sør i morgen ettermiddag-kveld.
Byger preger Møre og Romsdal og Trøndelag. Dagen starter bra i nord.
Vestlandet: fint det meste av dagen.
Noen snøbyger på vei nordfra. På Østlandet klarner det opp.
Dagen starter med skyer i sør og øst.
Byger på kysten i nord og sør i Nordland.
Sør-Norge: snøbyger i Møre og Romsdal og Trøndelag og nord på Vestlandet.
Enkelte byger på Sørlandet. Sol i resten av Sør-Norge.
Torsdag byr på delvis sol. Nedbør mot Agder og Rogaland mot kvelden.
Til helgen vil nedbøren gå nordover i Sør-Norge. Temperaturen stiger.
Bra lenger nord i landet.
Lørdag mye skyer i sør. Usikkert om det kommer nedbør. Solen dominerer i nord.
Søndag mye skyer i nord og sør. Hvor nedbøren havner, er usikkert.
Sør i Europa fint vær i morgen i Spania og Portugal. Over 20 grader sør i Spania.
Kontinentet er preget av frisk vind og regn mange steder. Mildt i øst-Europa.
Så fint som dette var det utenfor Tromsø i dag. Mer skyer i morgen.
Hovedsaken i dag var at bankkollaps i USA skaper uro på børser i hele verden.
Biden varsler sterkere regulering av bankene-
- og sier at myndighetene har tatt kontroll over bankene som kollapset.
Med det er Dagsrevyen plutselig slutt.
Vi sier på gjensyn kl. 21 og ønsker alle en god kveld.